โซฮี

อัน โซ-ฮี (; เกิด 27 มิถุนายน ค.ศ. 1992) หรือชื่อในการแสดงว่า โซฮี (Sohee) เป็นนักร้องและนักแสดงชาวเกาหลีใต้ มีชื่อเสียงจากการเป็นสมาชิกของวันเดอร์เกิลส์ สังกัดเจวายพีเอนเตอร์เทนเมนต์

 ประวัติ 

โซฮีเกิดวันที่ 27 มิถุนายน พ.ศ. 2535 สำเร็จมัธยมศึกษาตอนปลายจากโรงเรียนมัธยมศึกษาตอนปลายหญิงล้วนชังมุน (Changmun's All Girls High School) ในระหว่างเรียนได้ทำงานเป็นนางแบบนิตยสารหลายฉบับ และนางแบบโฆษณาเครื่องสำอางหลายยี่ห้อ รวมถึงลังโคม (Lancome)

ขณะที่อายุได้ 12 ปี โซฮีประกวดความสามารถ และได้รับเลือกเป็นนักแสดงฝึกหัดของค่ายเจวายพี ใช้เวลาฝึกสองปีจึงได้รับการเปิดตัวเป็นสมาชิกวงวันเดอร์เกิลส์เมื่อ พ.ศ. 2550 โดยมีตำแหน่งเป็นผู้เต้นหลักและเป็นผู้ร้องหลัก   โซฮีนับเป็นสมาชิกที่อ่อนวัยที่สุดของวง กระทั่งมีการเพิ่มฮเยริมซึ่งอายุน้อยกว่ากันไม่กี่เดือนเข้ามา

ต่อมาในต้น พ.ศ. 2551 โซฮีได้งานการแสดงเป็นครั้งแรก โดยได้แสดงภาพยนตร์ชื่อ เฮลแคตส์ (Hellcats) แต่ระหว่างแสดงได้ประสบอุบัติเหตุจนเอ็นเข่าฉีก จึงพักทั้งงานแสดงและงานดนตรีไปหนึ่งเดือน ภายหลังโซฮีได้แสดงในละครโทรทัศน์อีกจำนวนหนึ่ง รวมถึงซิตคอมเรื่อง เฮียร์ฮีคัมส์ (Here He Comes) และภาพยนตร์เรื่อง เดอะวันเดอร์เกิลส์มูวี (The Wonder Girls Movie) ซึ่งฉายในสหรัฐอเมริกา

ในการทำงานกับวงวันเดอร์เกิลส์นั้น โซฮีมีบทบาทต่อการประพันธ์ดนตรีของวง โดยเยอึนเพื่อนร่วมวงระบุว่า ได้แรงบันดาลใจในการแต่งเพลงบางเพลง เช่น "จีเอ็นโอ" (GNO) มาจากโซฮี นอกเหนือจากงานดนตรีกับวงวันเดอร์เกิลส์แล้ว โซฮีได้งานกับกลุ่มดนตรีกลุ่มอื่นด้วย เช่น ใน พ.ศ. 2554 ร้องเพลง "แฮนส์อัป" (Hands Up) กับทูพีเอ็ม และมีการเปิดเผยว่า โซฮีช่วยเรียบเรียงทำนองเพลงนี้ด้วย

ในปีปลายปี พ.ศ. 2556 โซฮีตัดสินใจไม่ต่อสัญญากับเจวายพีเอนเตอร์เทนเมนต์ โดยเธอกล่าวว่าเธออยากมุ่งเน้นทางด้านงานแสดงมากกว่า

 ผลงาน 
 เพลง 

 ปี ศิลปิน เพลง 2551 Various Artist Cry With Us Various Artist I Love Asia 2553 JYP Nation This Christmas 2554 2PM Hands-Up

 ภาพยนตร์ 

 ปี ชื่อ บทบาท ผู้กำกับ 2551 I Like It Hot Kang Ae Kwon Chil In 2551 Here He Comes Cameo Kim Joon-hyeon, Kwon Seok, Lee Ji-seon 2553 The Last Godfather Cameo Shim Hyung-rae 2555 The Wonder Girls ตนเอง Ethan Lader  2559 Train To Busan Jinhee Yeon Sang-Ho2560Single RiderJi-naLee Joo-YoungRealCameo2561Mongolian Love Story

 ละครโทรทัศน์ 

 ปี ชื่อ บทบาท ผู้เผยแพร่ 2550 MBC Show! Music Core Co-Hosted along with Kim Hyun-a & Brian Joo MBC 2550–2551  MBC Show! Music Core Co-Hosted along with Sunye & Big Bang T.O.P  MBC 2551 Here He Comes Cameo MBC 2553 KBS Happy Together Episode 150 appearance with Wonder Girls, Yu Jae-suk, Park Myung-su, Shin Bong-sun, Park Mi-Sun KBS 2553 SBS Family Outing Season 2 1 Episode appearance with Wonder Girls, Kim Wonhee, Yoon Sang-hyun, Ji Sang-ryeol, Shin Bong-sun, Yoona, Taecyeon, Jo Kwon, Heechul, Jang Dongmin SBS 2553 KBS Win Win Episode 17 appearance with Wonder Girls, Jang Wooyoung, Kim Tae-yeon, Kim Shin Young, Choi Hwa Jung, Park Kyung-lim, Kim Seung-woo KBS 2554 KBS Music Bank Co-Hosted along with Sunye, Tim (singer), Shindong, Yeeun, Minho & Yubin KBS  2555 Running Man guested along with Siwon, Minho, Hyorin & Sulli SBS 2558 Heart to Heart Go Sero tvN2559EntourageตนเองtvN

 มิวสิกวิดีโอ 

 ปี ชื่อเพลง ศิลปิน บทบาท 2551 Cry With Us Various Artist ตนเอง I Love Asia/ Smile Again Various Artist ตนเอง 2009 Without A Heart 8Eight ตนเอง 2553 Love Sick San E ตนเอง This Christmas JYP Nation ตนเอง

 อ้างอิง 

แหล่งข้อมูลอื่น



หมวดหมู่:สมาชิกของวันเดอร์เกิลส์
หมวดหมู่:นางแบบเกาหลีใต้
หมวดหมู่:บุคคลจากโซล
หมวดหมู่:พุทธศาสนิกชนชาวเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักร้องป็อปหญิงชาวเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:นักร้องจากโซล
หมวดหมู่:นักแสดงหญิงจากโซล